CELEX: 62013TN0261
Language: fi
Date: 2013-05-03 00:00:00
Title: Asia T-261/13: Kanne 3.5.2013 — Alankomaat v. komissio

29.6.2013   
            
            
               FI
            
            
               Euroopan unionin virallinen lehti
            
            
               C 189/29
            
         Kanne 3.5.2013 — Alankomaat v. komissio
   (Asia T-261/13)
   2013/C 189/59
   Oikeudenkäyntikieli: hollanti
   
      Asianosaiset
   
   
      Kantaja: Alankomaiden kuningaskunta (asiamiehet: M. Bulterman ja J. Langer)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ensisijaisesti kumoamaan asetuksen N:o 119/2013 siltä osin kuin tämän asetuksen 1 artiklan 2 kohtaa ei voida erottaa asetuksen muista säännöksistä. Asetuksen N:o 119/2013 1 artiklan 2 kohta muodostaa tämän asetuksen ytimen, joten sen muut säännökset ovat merkityksettömiä, jos 1 artiklan 2 kohta poistetaan
            
         
               —
            
            
               toissijaisesti kumoamaan asetuksen N:o 119/2013 1 artiklan 2 kohdan
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, jonka mukaan asetuksen N:o 2494/95 (1) 5 artiklan 3 kohtaa on rikottu, koska Eurostat on nimetty yksiköksi, joka laatii ja päivittää ohjeita.
            
         
               2)
            
            
               Toinen kanneperuste, jonka mukaan SEU 13 artiklan 2 kohtaa on rikottu, koska Eurostatille on annettu toimivalta laatia ja päivittää oikeudellisesti sitovia ohjeita.
            
         
               3)
            
            
               Kolmas kanneperuste, jonka mukaan SEUT 338 artiklan 1 kohtaa on rikottu, koska kiinteäveroisen yhdenmukaistetun kuluttajahintaindeksin ottamiseksi käyttöön riidanalaisessa asetuksessa säädetään käytettäväksi ohjeita eikä yhtä SEUT 288 artiklassa mainituista oikeudellisista välineistä.
            
         
               4)
            
            
               Neljäs kanneperuste, jonka mukaan asetuksen N:o 2494/95 5 artiklan 3 kohtaa ja 14 artiklan 3 kohtaa, luettuina yhdessä päätöksen 1999/468 (2) 5a artiklan kanssa, on rikottu, koska on säädetty käytettäväksi muuta menettelyä kuin valvonnan käsittävää sääntelymenettelyä.
            
         
               5)
            
            
               Viides kanneperuste, jonka mukaan SEUT 291 artiklaa, luettuna yhdessä asetuksen N:o 182/2011 (3) kanssa, on rikottu, koska ohjeiden laatimisessa ja päivittämisessä ei ole säädetty käytettäväksi yhtä asetuksessa N:o 182/2011 säädetyistä menettelyistä.
            
         
      (1)  Yhdenmukaistetuista kuluttajahintaindekseistä 23.10.1995 annettu neuvoston asetus (EY) N:o 2494/95 (EYVL L 257, s. 1).
   
      (2)  Menettelystä komissiolle siirrettyä täytäntöönpanovaltaa käytettäessä 28.6.1999 tehty neuvoston päätös 1999/468/EY (EYVL L 184, s. 23).
   
      (3)  Yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16.2.2011 annettu Euroopan parlamentin ja neuvoston asetus (EU) N:o 182/2011 (EUVL L 55, s. 13).